NaiveNeuron/SloPal huggingface dataset:
Bugár, Béla, podpredseda NR SR (2019-11-27):
Otváram rozpravu o tomto bode programu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Nie. Vyhlasujem rozpravu za skončenú a prerušujem rokovanie o tomto bode programu. Teraz nasleduje druhé čítanie o návrhu poslancov Irén Sárközy, Tibora Bastrnáka, Bélu Bugára a Pétera Vörösa na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1719). Pani poslankyňa Sárközy tu je, ale akurát ju nevidím v sále. Ak dovolíte, ešte počkáme pár minút, lebo viem, že do konca behá, podpisy zbiera. Takisto bude potom nasledovať ďalší návrh, kde predkladateľkou je pani poslankyňa Sárközy, a potom pán poslanec Pamula, potom pani poslankyňa Antošová, aby ste sa vedeli pripraviť. (Krátka pauza pre neprítomnosť navrhovateľky v rokovacej sále.) Pani poslankyňa, už nedebatujte, čakáme len na vás. Takže je to druhé čítanie o doplnení zákona č. 461/2003 Z. z. o sociálnom poistení (tlač 1719). Pani poslankyňa Sárközy, za predkladateľov máte slovo. (Rokovanie o návrhu poslancov Národnej rady Slovenskej republiky Irén Sárközy, Tibora Bastrnáka, Bélu Bugára a Pétera Vörösa na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1719.)
Mikuš, Jozef, poslanec NR SR (2015-02-18):
Ďakujem pekne. Vážený pán predseda, kolegyne, kolegovia, veľmi krátky sumár k dnešnej mimoriadnej schôdzi, ktorá trvala niečo cez 8 hodín. V rozprave vystúpilo 15 poslancov plus podpredseda vlády a minister financií Peter Kažimír za vládu Slovenskej republiky a odvolávaný minister hospodárstva Pavol Pavlis. Pán kolega Hlina podal procedurálny návrh, o ktorom pri všetkej vôli nemôžem dať hlasovať. Pán kolega, rokovací poriadok nepustí, takže možnosť zmeniť rokovací poriadok alebo možno váš apel na poslancov, ktorí majú podobné návrhy, aby informovali skôr grémium, resp. predsedu parlamentu. Takže v záverečnom hlasovaní budeme hlasovať len o uznesení, ktoré je prílohou tlače 1419, v ktorom Národná rada Slovenskej republiky vyslovuje nedôveru členovi vlády Slovenskej republiky Pavlovi Pavlisovi, poverenému riadením ministerstva hospodárstva. Pán predseda, skončil som. Ďakujem.
Abrhan, Pavol, poslanec NR SR (2013-10-24):
Pani ministerka, vypočul som si vaše stanovisko a vaše tvrdenie, že v čase od 11. septembra do 16. septembra bola zabezpečená vrtuľníková záchranná služba v Slovenskej republike v nadštandarde v porovnaní s ostatnými krajinami Európskej únie. Žiaľ, musím konštatovať, že svojím podpisom pod licencie ste sa sama usvedčili, že nie. Ak je to tak, prečo ste vydali licencie, ďalšie licencie pre Bratislavu a Trenčín? Tak sú zbytočné, nadbytočné. Ale vy ste ich vydali preto, lebo ste si boli vedomá, že tento typ záchrannej vrtuľníkovej starostlivosti pre Bratislavu a Trenčín potrebujeme a že ste v tom pochybili. Z toho dôvodu by bolo čestné a zodpovedné, keď ste to priznali pri podpísaní licencií, priznať to aj tu v plene Národnej rady a odstúpiť z funkcie, ktorú ste takýmto spôsobom znevážili a nenaplnili.
Grendel, Gábor, podpredseda NR SR (2020-06-04):
Ďakujem pekne, pán podpredseda. A ďakujem, aj že ste za mňa prečítali otázku. Učíme sa všetci. Pán poslanec Šudík, máte doplňujúcu otázku alebo stačila odpoveď? Ďakujem veľmi pekne.
Svrček, Miloš, poslanec NR SR (2022-12-05):
Tak ako, pán poslanec, vy ste nerátal, že sa prihlásite do rozpravy, ja som nerátal pôvodne, že sa prihlásim do faktickej, ale nedalo mi. Potom keď tento návrh zákona je protiústavný, treba zrušiť aj zákon o dráhach, ktorý je podľa vás protiústavný, lebo keď sa bavíme touto istou logikou, tak aj tam sú ustanovenia, ktoré sú protiústavné, zákon o elektronických komunikáciách, zákon, ktorý rieši vecné bremeno pri výstavbe diaľnic, rýchlostných ciest. Takže keď ideme touto logikou, tak zrušme všetko a nebude tu nič, len anarchia. Ale to by bola taká krásna liberálno-progresívno-saskárska anarchia, a viete čo? Ja touto cestou nepôjdem, ale skúste si aj prečítať odsek 5 tohto návrhu. Tam sa jasne hovorí o jednorazových primeraných náhradách stanovených znaleckým posudkom. A nehnevajte sa, ako keď s plechovým ksichtom tuto, ako aj vy používate toto ustanovenie, s plechovým ksichtom poviete, že nič tu nefunguje, znalci sú korupční, zákony sú protiústavné, náš generálny prokurátor podá návrh na posúdenie ústavnosti alebo protiústavnosti tohto návrhu, no tak akože na toto už nemám ani slová a toto si už ani jednoducho, myslím si, že nepraje nijaký komentár z mojej strany. Na to už nemám ani slová. Ďakujem pekne.
Číž, Miroslav, podpredseda NR SR (2014-12-04):
Ďakujem, pán minister, za uvedenie návrhu zákona. Navrhnutý gestorský výbor pre zdravotníctvo navrhol za spravodajcu pána poslanca Ladislava Andreánskeho, ktorý ale prítomný v sále nie je. Kolegyne, kolegovia, máme 12.52, vyhlásim ešte prestávku 3 minúty, teda ak ešte vydržíme. Poprosím aj pána ministra, či sa nám podarí pána Andreánskeho, či príde. Pokiaľ nie, potom by som vyhlásil obedovú prestávku. (Reakcie z pléna.) No len ďalší bod... (Prestávka). (Po prestávke).
Žiga, Peter, podpredseda NR SR (2024-01-11):
S reakciou na faktické poznámky pán poslanec Krajčí.
Hort, Milan, podpredseda NR SR (2011-09-14):
Ďakujem. Pán poslanec Muňko bude reagovať.
Dobeš, Peter, poslanec NR SR (2021-04-01):
Odhlasovali sme body zo spoločnej správy. Môžeme pristúpiť k hlasovaniu o pozmeňujúcom a doplňujúcom návrhu pána poslanca Milana Vetráka.
B. Bugár, podpredseda NR SR: (2005-10-27):
D. Bollová, poslankyňa: Ďakujem pekne. Veľmi ma mrzí, že tu pán premiér nie je, pretože by som mu povedala, kde som to videla, čítala a počula, keď to on povedal. Bolo to počas parlamentnej krízy, keď parlament bol neuznášaniaschopný a pán premiér sa vyjadril, že on môže pokojne vládnuť aj bez parlamentu. A keďže si nepamätáte alebo nie ste si toho vedomý, chcela by som to, pán vicepremiér, ešte doplniť. Vaša vláda totiž, prečo sa tak stalo, predstavuje politický autoritarizmus a dospela ku kríze legitimity, pretože sa zapodievate sebazničujúcim bojom o udržanie moci, a nie efektívnym vládnutím, pretože považuje prerozdeľovanie národného bohatstva za dôležitejšie ako jeho vytváranie, pretože ste vytvorili možnosti nekonečného zneužívania demokratických princípov, pretože nihilizujete základné právo demokracie, priznané všetkým občanom mať účasť na politickej moci. Chápem, že dokonalé, spravodlivé, demokratické, občianske usporiadanie je najväčší problém, ktorý príroda postavila pred ľudskú rasu. To povedal Immanuel Kant ešte pred 200 rokmi. Lenže vy nemáte ani záujem, ani snahu zapodievať sa týmto problémom. Myslíte si, pýtam sa pána premiéra, keby mi bol láskavý písomne odpovedať, že ste svojím výrokom prispeli k riešeniu problému o vytvorenie spravodlivej, demokratickej, občianskej spoločnosti? Keďže tu nie je, pán podpredseda, asi nebudete odpovedať, ani vás o to veľmi nežiadam.
Šuca, Peter, poslanec NR SR (2013-10-25):
Ďakujem pekne za slovo, pani predsedajúca. Začnem od konca, s tými dozornými radami, štátnymi podnikmi a financovaním týchto ľudí. Nemám taký pocit. V rokoch 2006, 2007, 2010 som bol predseda predstavenstva na Letisku v Poprade, čo je v súčasnosti, dá sa povedať, že väčším percentuálnym podielom štátna firma. Bol som predseda predstavenstva, nebral som žiadne peniaze za výkon svojej funkcie, pretože som nebral žiadne peniaze, žiadnu odmenu. Ani jeden člen predstavenstva žiadne peniaze nebral. Bolo to v rokoch 2007, 2010 opakujem. Nemám taký pocit, za to krátke obdobie, chvalapánubohu, tej vlády, ktorá tu bola 10, 12, aby tí nominanti, ktorí prišli, pretože ten moment, ako sa vláda zmenila, všetci nominanti, ktorí boli predtým, odišli preč a nastúpila nová garnitúra politických nominantov na tieto posty. Rozprávam k tomu, čo tu bolo povedané. Nemám taký pocit, aby títo páni si prestali vyplácať odmeny za rokovania v dozorných radách a v predstavenstvách v rokoch 10 a 12. A teraz k meritu veci. Pán poslanec Hlina, ja som niekoľkokrát povedal, že rád chodím počúvať vaše diskusné príspevky, veľakrát ste trefní, veľakrát ste mimo. Tento diskusný príspevok váš, ktorý ste tu povedali, bol tak 50 na 50. Čakal som, že vy ako demokrat, vy ako zástanca práv tých najslabších, poviete toto. Som nesmierne rád, že otvoríme archív Ústavu pamäti národa a dozvieme sa informácie aj z rokov 30, 39 nielen od roku 40 alebo 48. Čakal som, že pôjdeš, budete veľmi rád, že zistíte v týchto archívoch, budete vedieť mená ľudí a rodín, ktorí arizovali židovský majetok, ktorí rozkradli židovský majetok a teraz v týchto arizovaných vilách žijú. Spomínali ste tu eštebákov. Ja nemám pocit, že by nejaký eštebák býval v nejakých majetkoch ľudí, ktorí skončili v base. Čakal som, že toto budete pozitívne hodnotiť. K tomu, čo ste povedali toho, toho vyplácania finančných prostriedkov, na to mám svoj názor. Ďakujem pekne za pozornosť.
M. Hort, podpredseda NR SR: (2010-02-11):
Pán spravodajca nechce využiť právo vystúpiť v závere v rozprave. Prerušujem rokovanie o tomto bode programu a pretože sa naplnila 11.00 hodina, vyhlasujem prestávku do 11.05 hodiny. Žiadam všetkých, ktorí sa chcú zúčastniť na hlasovaní, aby sa dostavili do rokovacej sály. Hlasovať budeme 11.05 hodine. (Prestávka.) (Po prestávke.)
Laurenčík, Milan, podpredseda NR SR (2021-03-17):
Ďakujem. Prosím, zaujmite miesto pre navrhovateľov. Ja teraz prosím povereného člena zahraničného výboru pána poslanca Petra Osuského, aby podal správu o výsledku prerokovania návrhu vo výbore a návrh uznesenia Národnej rady, ktorý práve prečítal pán navrhovateľ. Takže od vás, pán poslanec, len tú správu o výsledku prerokovania...
Klus, Martin, podpredseda NR SR (2019-10-25):
Ďakujem. Ďalšia v rozprave je pani poslankyňa Gabániová.
Šeliga, Juraj, podpredseda NR SR (2020-07-24):
Evidentne ste zaujali plénum, štrnásť faktických na vaše vystúpenie. Takže začíname pánom poslancom Erikom Tomášom, nech sa páči.
P. Paška, predseda NR SR: (2007-11-28):
(Hlasovanie.) 140 prítomných, 79 za, 1 proti, 59 sa zdržalo, 1 nehlasoval. Konštatujem, že sme schválili vládny návrh novely zákona č. 310/1992 Zb. o stavebnom sporení. A posledným hlasovaním, ktoré bude uvádzať pán poslanec Hradecký, bude hlasovanie v druhom čítaní o vládnom návrhu zákona o poisťovníctve a o zmene a doplnení niektorých zákonov . Je to tlač 409.
Raši, Richard, minister investícií, regionálneho rozvoja a informatizácie SR (2024-09-10):
Ešte raz príjemný dobrý deň, dovoľte mi, aby som teda ospravedlnil pána ministra, ale je na zahraničnej služobnej ceste na stretnutí ministrov a uvediem teda jeho vládny návrh zákona. Je to druhé čítanie, čiže povieme len, čo je cieľom. Cieľom je vytvoriť vnútroštátny právny základ nadväzujúci na nové nariadenia Európskej únie, ktoré upravujú novú spoločnú poľnohospodársku politiku Európskej únie s ohľadom na projektové intervencie v záujme rozvoja vidieka na roky 2023 až 2027, ustanoviť vo vzťahu k projektovým intervenciám postupy a podmienky poskytovania príspevku a príspevku na finančný nástroj, nadviazať na poznatky z doterajšej aplikačnej praxe v rámci programu rozvoja vidieka a znížiť administratívnu záťaž. Ďakujem pekne, pán predsedajúci.
Laššáková, Jana, podpredsedníčka NR SR (2014-11-27):
Nech sa páči, pán poslanec Kuffa, máte slovo.
L. Nagy, poslanec: (2005-06-23):
Národná rada Slovenskej republiky uznesením č. 1608 z 18. mája tohto roku pridelila na prerokovanie návrh poslanca Národnej rady Slovenskej republiky Jozefa Banáša na vydanie zákona, ktorým sa mení a dopĺňa zákon č. 553/2002 Z. z. a tak ďalej, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre ľudské práva, národnosti a postavenie žien. Ako gestorský výbor určila Výbor Národnej rady Slovenskej republiky pre ľudské práva, národnosti a postavenie žien. Uvedené výbory prerokovali predmetný návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor do začatia rokovania o návrhu zákona nedostal žiadne stanoviská od poslancov podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku. Predmetný návrh zákona odporúčali Národnej rade Slovenskej republiky schváliť s pripomienkou:  Ústavnoprávny výbor Národnej rady Slovenskej republiky uznesením č. 827 zo 14. júna 2005, Výbor Národnej rady Slovenskej republiky pre verejnú správu uznesením č. 304 z 8. júna 2005. A Výbor Národnej rady Slovenskej republiky pre ľudské práva, národnosti a postavenie žien rokoval o predmetnom návrhu zákona na svojej 49. schôdzi 15. júna 2005 a neprijal platné uznesenie, nakoľko za návrh uznesenia predloženého spravodajcom výboru nehlasovala potrebná nadpolovičná väčšina prítomných poslancov. Z uznesení výborov uvedených v bode III vyplýva pozmeňujúci návrh, ide len o jeden pozmeňujúci návrh, ktorý sa týka čl. I 2. bodu. V úvodnej vete 2. bodu sa slová „§ 20 ods. 2 písm. c)“ nahrádzajú slovami „§ 20 ods. 2 písm. d) a v § 26 ods. 2“. Navrhovanou úpravou sa odstraňuje zjavná chyba, pokiaľ ide o § 20, nakoľko odkaz v § 17 ods. 2 je uvedený v ods. 2 písm. d), a nie v ods. 2 písm. c). Zároveň sa úvodná veta 2. bodu rozširuje aj o § 26 ods. 2, kde sa taktiež odkazuje na pôvodný § 17 ods. 2. Tento návrh bol schválený v obidvoch výboroch, teda aj v ústavnoprávnom výbore, aj vo výbore pre verejnú správu. Záverom dovoľte, aby som uviedol, že gestorský výbor rokoval o stanoviskách výborov, ktorým bol návrh zákona pridelený, 21. júna 2005 na svojej 50. schôdzi a neschválil spoločnú správu výborov. Počet členov výboru je 13. Prítomných bolo 11 poslancov; za návrh uznesenia, ktorým sa schvaľuje spoločná správa, hlasovalo 5 poslancov, proti návrhu nebol žiaden poslanec, hlasovania sa zdržalo 6 poslancov. Uznesením č. 341 výbor poveril spoločného spravodajcu výborov Lászlóa Nagya informovať Národnú radu Slovenskej republiky o priebehu a výsledkoch rokovaní výborov a predložiť návrh na ďalší postup podľa § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Pán podpredseda, skončil som a zároveň sa hlásim do rozpravy.
Jurinová, Erika, podpredsedníčka NR SR (2013-02-14):
Ďakujem, pán poslanec. Chce zaujať stanovisko pán spravodajca? Nie. Prerušujem rokovanie o tomto bode programu a dávam prestávku do 12.50 hod., kedy budeme pokračovať hlasovaním. (Prestávka.) (Po prestávke.)
Gašpar, Tibor, podpredseda NR SR (2024-10-23):
Ďakujem. Slovo má pani poslankyňa Turčanová, nech sa páči.
Pčolinský, Peter, podpredseda NR SR (2023-03-17):
S reakciou pani poslankyňa, nech sa páči.
Gál, Gábor, poslanec NR SR (2012-05-09):
Ďakujem pekne za slovo, pani podpredsedníčka. Vážený pán poslanec, tiež sa vám chcem poďakovať, neviem, asi som štvrtý-piaty, za vaše vystúpenie, napriek tomu, že to trvalo asi hodinu, ale celkom ste oživili túto rozpravu, rozprúdili ste debatu a musím povedať, musím vás doplniť v niečom, že jedna vec sa nedá sprivatizovať, a to sú naše názory. Našťastie, tie sa nedajú sprivatizovať. Vy ste povedali vaše názory, občas až veľmi zaujímavé, niektorí sme sa pobavili, ale o tom je parlamentarizmus. Aj tie faktické poznámky stáli za to, s ktorými kolegovia reagovali na vaše vystúpenie. Ja sa teším na vaše ďalšie vystúpenie. Len tak ďalej.
A. Belousovová, podpredsedníčka NR SR: (2008-11-27):
Nech sa páči, pán poslanec.
Hrnčiar, Andrej, podpredseda NR SR (2019-09-11):
Otváram všeobecnú rozpravu. Do rozpravy som nedostal žiadnu písomnú prihlášku. Chce sa niekto prihlásiť ústne? Nie je tomu tak. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov . Vládny návrh zákona je uverejnený ako tlač 1596. Návrh na jeho pridelenie na prerokovanie výborom je v rozhodnutí č. 1698. Odovzdávam slovo ministrovi Kamenickému, aby vládny návrh zákona odôvodnil.
Martvoň, Anton, poslanec NR SR (2015-03-19):
Teraz, prosím, dajte hlasovať o bode 6 druhého pozmeňujúceho návrhu pani poslankyne Pfundtner.
Kvorka, Ján, poslanec NR SR (2019-09-13):
Ďakujem za slovo. Pán poslanec, vy ste vo svojom príhovore vyjadrili určitú obavu ohľadom pána premiéra, no môžem vám povedať, nemajte žiadnu obavu, pán premiér je absolútne v poriadku. To si myslím, že by ste mali zistiť aj sám, pretože je tu prítomný v tejto miestnosti. Viete, skôr iné je problém, a to je vytváranie tlaku tak ako na pána premiéra, aj na politickú stranu SMER bez dôvodov, kvôli dohadom. A to ja sa pýtam, už čo to znamená, čo to je? Však to je anarchia. Veď to neni na ničom postavené ani podložené. Vy ste vytvorili atmosféru, že chcete diskvalifikovať a odvolať premiéra. Vy ste zvolávali túto schôdzu a vy sa v takom počte, v akom ste, zúčastňujete tohto sedenia a robíte to na základe nedokázaných, žiadnych konkrétnych argumentov, čo už tuná bolo aj viackrát spomenuté. Potom sa ja musím opýtať, čo robia ešte v politike páni, ktorí to boli, bolo o nich tu hovorené, ktorí sa s pána Kočnerom, nieže len esemeskovali, ale ktorí sa s pána Kočnerom aj osobne stretávali, rokovali a ktožviečo dohadovali. Toto si myslím, že títo páni už by mali byť dávno na politickom smetisku, ale oni si dovolia ešte organizovať mimoriadnu schôdzu, no to je už veľký nonsens. Tak potom sa pýtam, že čo to je? No čo to je? Politický cirkus, ktorý vytvára tu opozícia, robí ho preto, pretože nič iné ani robiť poriadne nevie.
Laurenčík, Milan, podpredseda NR SR (2020-12-08):
Ďakujem, prosím, zaujmite miesto pre spravodajcu. Ja otváram rozpravu, do ktorej som nedostal žiadnu písomnú prihlášku. Preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásil pán poslanec Marek Šefčík. Nech sa páči, máte slovo.
Jurinová, Erika, podpredsedníčka NR SR (2012-12-14):
Prosím kolegov, aby sa ukľudnili.
Krúpa, Juraj, poslanec NR SR (2020-05-13):
Ďakujem. Vážený pán predseda, v rozprave vystúpili dvaja páni poslanci a pán minister práce, sociálnych vecí a rodiny, pán Milan Krajniak, pričom pán poslanec Saloň vystúpil s procedurálnym návrhom, aby sa podľa § 3 ods. 1 vrátil návrh zákona na dopracovanie predkladateľovi. Dajte, prosím, o tomto návrhu hlasovať.
Miškov, Juraj, poslanec NR SR (2013-02-12):
Ďakujem veľmi pekne. Vážený pán poslanec Hlina, chcel by som vás iba požiadať, aby ste vážili, ale ozaj vážili slová, ak vám dochádzajú vecné, racionálne argumenty, tak sa, prosím, zdržte osočujúcich poznámok na adresu vašich poslaneckých kolegov. Nazvať poslanca SaS, pravdepodobne ste mali na mysli pána poslanca Osuského, polofašistom iba preto, že nezdieľate rovnaký názor, tak to je, to je názor hodný baču z Oravy a nie poslanca Národnej rady. Ďakujem veľmi pekne.
Grendel, Gábor, podpredseda NR SR (2021-04-30):
Pán poslanec Taraba.
Ľ. Mušková, poslankyňa: (2010-02-03):
Tiež súhlasím s vami v tom, čo ste povedali, že naša spoločnosť sme doteraz urobili veľmi málo preto, aby sme ochránili deti a mládež, ale aj dospelých, ktorí v nádeji rýchleho zbohatnutia začnú hrať na automatoch a stanú sa veľmi často závislými a vieme, aké to má tragické následky na celú rodinu a vlastne na celú spoločnosť, ktorá potom musí  platiť ich liečenie, ktoré nie je lacnou záležitosťou. Myslím si teda, ako už bolo povedané pani poslankyňou, že sme prístupní ku každému jednému dobrému návrhu a ja verím, že tento zákon bude riešiť aj ďalšie problémy, ktoré je potrebné riešiť. Ďakujem.
Jurinová, Erika, podpredsedníčka NR SR (2015-02-11):
Ďakujem, pán navrhovateľ. Dávam slovo spravodajkyni, ktorú určil navrhnutý gestorský výbor pre hospodárske záležitosti, poslankyni Helene Mezenskej.
Bugár, Béla, podpredseda NR SR (2019-10-17):
Prezentujme sa a hlasujme. (Hlasovanie.) Prítomných 137, za 83, proti 11, zdržalo sa 43 poslancov. Návrh bol schválený. Ďalej.
Laššáková, Jana, podpredsedníčka NR SR (2013-05-15):
Páni poslanci, poprosím vás naozaj o pokoj v rokovacej sále.
Jurinová, Erika, podpredsedníčka NR SR (2014-11-10):
O slovo požiadal pán predkladateľ. Nech sa páči, pán Ľudovít Kaník.
Poliačik, Martin, poslanec NR SR (2013-06-20):
Týmto sme hlasovali o všetkých pozmeňujúcich návrhoch. Dajte teda, prosím, v zmysle § 84 ods. 2 zákona o rokovacom poriadku hlasovať o tom, že pristúpime k tretiemu čítaniu ihneď.
B. Bugár, podpredseda NR SR: (2003-10-23):
(Hlasovanie.) Prítomných je 131 poslancov, za 50, proti 35, zdržalo sa 46. Tento návrh nebol prijatý. Pán spravodajca. S. Albert, poslanec: Ďakujem pekne. Vážený pán predsedajúci, z rozpravy vyplývajú tri identické návrhy k § 1 a 2 a k článku II. Vo všetkých troch prípadoch ide o zmenu Univerzity J. Selyeho na Univerzitu H. Selyeho. Navrhujem o všetkých týchto troch návrhoch hlasovať naraz.
Kavecká, Monika, poslankyňa NR SR (2020-04-01):
Ďakujem veľmi pekne za slovo. Milé kolegyne, kolegovia, skutočne ten návrh, ktorý predkladá pán minister vnútra, je čisto kvôli tomu, aby sa sfunkčnila vlastne samospráva. Tým pádom my musíme sa postaviť ku tomu zodpovedne bez emócií, je tento návrh naozaj čisto zašpecifikovaný iba na mimoriadne obdobie a s mimoriadnymi opatreniami. Ja takisto som zdravotník a som aj starosta obce a viem sama, že nesúhlasím s tým, že aby nebola prizývaná verejnosť. Ale, bohužiaľ, v týchto časoch musíme v podstate sa my všetci tu dohodnúť, čo je dôležitejšie. Máme návrhy naozaj ku tomu takisto, ako aj vy všetci ostatní, že v podstate oklieštiť tie zastupiteľstvá, aby sa neprejednávali také zásadné otázky ako odpredaj majetku, alebo aby proste naozaj sa neriešili veci nadštandardné a za zatvorenými dverami bez prítomnosti verejnosti, ale naozaj na ten najnutnejší chod obce, aby bol tento inštitút možný využívať, si myslím, že je úplne legitímne. A naozaj by sme mohli potom možno navrhnúť aj také opatrenia, keby náhodou zastupiteľstvo alebo teda starosta obce, alebo primátor toto obdobie núdze a krízy zneužil v nejakom takom, by som povedala, akože čudnom zmysle, tak tam môžeme zase potom vyvodiť nejaké dôsledky. Ale neberme tento návrh, ako keby sme popierali demokraciu. Práveže naopak, pozrime sa na to, ako sfunkčniť bez akýchkoľvek dopadov vlastne tú samosprávu. Ďakujem.
Mičovský, Ján, poslanec NR SR (2014-05-28):
Ďakujem pekne za slovo, vážená pani podpredsedníčka. Som možno v tejto chvíli takým príkladom poslanca, ktorý nemal v úmysle vystúpiť, ale tak, ako to pán poslanec Osuský predniesol, jednoducho mi to nedá, pretože nepoviem nič zmysluplné, len toľko, že sa mi veľmi žiada súhlasiť s tým, čo ste povedali, pán Osuský, aj ako ste to povedali, lebo ja si myslím, že ste nás donútili všetkých si uvedomiť podstatu, podstatu, ktorá je pri tomto zákone veľmi dôležitá, že tu nie je žiadny nános nejakej ideológie, nejakých životných presvedčení a filozofií, ale že je tu rýdza a veľmi potrebná snaha vsadiť na to, čo všetci uznávame, na výchovu, na výchovu tam, v tej oblasti, ktorá zjavne tie príklady, ktoré ste dokumentovali o tom svedčia, zlyháva. A tak sa mi žiada povedať možno všetkým tým, ktorí by mali pocit, že sa tu majú hľadať nejaké protiargumenty, že prečo nie, že to je cesta, ktorá vedie kdesi do slepoty, je to cesta, ktorá by jednoznačne nemala byť uplatnená, pretože ak sme tu pre občanov, ak máme hľadať dobré riešenia, tak práve teraz, v týchto podvečerných hodinách sme boli svedkom jedného veľmi potrebného, dokonca vykonateľného a jednoduchého spôsobu, ako pomôcť túto republiku urobiť lepšou. Ďakujem pekne.
Halgašová, Jarmila, poslankyňa NR SR (2022-06-29):
Ďakujem. Pán predseda, dajte hlasovať o pozmeňujúcom návrhu pána poslanca Fecka.
Laššáková, Jana, podpredsedníčka NR SR (2013-09-18):
Ďakujem pekne. Nech sa páči, pán poslanec Procházka, máte slovo.
Laurenčík, Milan, podpredseda NR SR (2021-11-03):
Pán poslanec Šíbl, chcete reagovať na faktické poznámky? Nech sa páči. Musíte stlačiť faktickú. Teraz môžte.
Šeliga, Juraj, podpredseda NR SR (2020-07-24):
Na vás, na, pardon, na vaše vystúpenie – štyri, päť faktických poznámok. Pán poslanec Krúpa, nech sa páči ako prvý.
Blaha, Ľuboš, podpredseda NR SR (2024-02-21):
Teraz sa pýtam, či sa chce niekto prihlásiť do rozpravy ústne. Nie je tomu tak, takže vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Pani spravodajkyňa? Nie. Takže prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Márie Kolíkovej, Juraja Krúpu a Ondreja Dostála na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov. Návrh zákona je uverejnený ako tlač 58, návrh na jeho pridelenie na prerokovanie výborom je v rozhodnutí č. 56. Dávam teraz slovo poslankyni Márii Kolíkovej, aby návrh zákona uviedla. (Rokovanie v prvom čítaní o návrhu poslancov Národnej rady Slovenskej republiky Márie Kolíkovej, Juraja Krúpu a Ondreja Dostála na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov , tlač 58.)
Osuský, Peter, poslanec NR SR (2015-03-10):
Ďakujem pekne, pani predsedajúca. Kolega sa veci dotkol a ja za tie dve minúty nebudem mať viacej času, aby som sa venoval čo len jednej drobnosti. Tu sa samozrejme opakovane obíja o hlavu pravicovej koalícii, že Rudolf Zajac zaviedol regulatívne poplatky. Ja chcem povedať o jednom drobnom aspekte, keď ten poplatok má mať, ale vzhľadom na nízku sadzbu, ktorou je vymedzený, nemá regulatívny zmysel. Musím povedať, že dochádza, a samozrejme logicky, nie na Oremovom laze a na kopaniciach na Myjave, ale napríklad v Bratislave k zneužívaniu pohotovostných služieb. Pacient v pohotovostnej službe, v konkrétnom prípade u dermatológa, nemá nijaký problém prísť o pol jednej v noci v sobotu ukázať dermatológovi svoj pol roka starý ekzém alebo osem rokov starú interdigitálnu mykózu, teda ľudovo pleseň medzi prstami na nohách. Urobí tak veľmi rád, pretože bez čakania za sumu 2 eurá mu o pol jednej v noci má byť poskytovaná pohotovostná služba vymedzená pre záchranu zdravia a života pacienta. Pochopiteľne, že riešením by bolo zvýšenie takéhoto poplatku na oveľa vyššiu sumu, pretože to šetrí jeho čas napríklad na takýto poplatok, ale zároveň dať právomoc lekárovi, aby ak pacient má napríklad ružu, čiže eryzipel, 40° teploty, zimnicu a triašku a je vážne ohrozený na zdraví i v súbehu s inými ochoreniami, aby okamžite mohol doktor odpustiť poplatok svojím rozhodnutím pacientovi, ktorý skutočne potreboval pohotovostnú záchrannú pomoc a naopak, zvýšiť a neodpustiť tento poplatok zneužívateľom. Pretože by ste sa divili, koľkokrát sanitky dopravujú pacientov s diagnózou, nad ktorou by vám rozum zastal.
Laššáková, Jana, podpredsedníčka NR SR (2015-10-01):
Príjemné dobré ráno, vážené pani poslankyne, páni poslanci, otváram desiaty rokovací deň 54. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Martin Fedor, Ján Hudacký, Eva Hufková, Anton Martvoň, Bibiána Riapošová. Z dôvodu práceneschopnosti požiadal o ospravedlnenie pán poslanec Dušan Čaplovič. Na zahraničnej pracovnej ceste sú poslanci Národnej rady Otto Brixi a Jozef Kollár. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty (tlač 1569). Včera neukončil svoje vystúpenie v rozprave navrhovateľ podpredseda vlády a minister financií Peter Kažimír. Nech sa páči, pán podpredseda vlády, poprosím vás o vystúpenie. Spoločný spravodajca Ladislav Kamenický už zaujal miesto určené pre spravodajcov, takže, pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1569.)
P. Miššík, poslanec: (2007-06-20):
Ja hovorím, že v tomto parlamente v tejto chvíli je len jeden návrh na obmedzenie imunity z dielne opozičných poslancov, za ktorý budeme hlasovať. To je smerom k tomu, čo tu odznievalo. A ja budem zvedavý, ako bude hlasovať aj vládna koalícia. Ďakujem.
M. Hort, podpredseda NR SR: (2006-08-03):
No a, pán Zala, ja som rozprával svoj najvnútornejší pocit o tom, čo považujem za najhoršie dedičstvo z komunizmu, to je tá zjazvená rana na duši slovenského národa, ktorá sa premietla v zmene myslenia, v zmene zodpovednosti samého za seba a v tom, v čom komunistická ideológia asi najbrutálnejšie urobila voči ľudstvu ako takému. Ak ste v tomto neporozumeli moje pohľady, tak mi to je ľúto. A ešte jedna vec, by som chcel povedať, že ak tu počúvam stále o tom, že ako by solidarita, sociálne cítenie boli akýmsi vaším objavom, tak vás chcem upozorniť na to, že to pomenovala už dávno pred vami jedna úplne iná inštitúcia, ďaleko, ďaleko skôr, než si to chcel privlastniť komunizmus, a dokonca zakladateľ tejto inštitúcie nebol ani z tohto sveta, takže poprosím, aby ste mu to nebrali. Ďakujem pekne. (Potlesk.)
J. Valocký, poslanec: (2009-04-28):
Výbor Národnej rady Slovenskej republiky ako gestorský výbor pri rokovaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti Národnej rady Slovenskej republiky a rokovacom poriadku Národnej rady Slovenskej republiky predkladá túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona. Národná rada Slovenskej republiky uznesením č. 1303  z 11. februára  2009 po prerokovaní  vládneho návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov v prvom čítaní rozhodla, že podľa § 73 ods. 3 písm. c)  zákona Národnej rady Slovenskej republiky č. 350 o rokovacom poriadku Národnej rady Slovenskej republiky prerokuje uvedený materiál v druhom čítaní a prideľuje návrh podľa § 74 ods. 1 citovaného zákona na prerokovanie ústavnoprávnemu výboru a Výboru Národnej rady pre zdravotníctvo. Gestorský výbor  nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený. Ústavnoprávny výbor Národnej rady Slovenskej republiky prerokoval predmetný vládny návrh zákona o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov dňa 31. marca  2009 a odporučil Národnej rade Slovenskej republiky návrh zákona schváliť so zmenami a doplnkami. Výbor Národnej rady Slovenskej republiky pre zdravotníctvo prerokoval vládny návrh zákona, ktorým sa mení a dopĺňa predmetný zákon. Gestorský výbor na základe stanovísk výborov k vládnemu návrhu zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov Národnej rade Slovenskej republiky  odporúča zákon schváliť s odporúčanými pozmeňujúcimi a doplňujúcimi návrhmi. Súčasne gestorský výbor odporučil hlasovať o bodoch 1 až 27 uvedených v časti IV spoločnej správy nasledovne: 1, 2, 3, 5, 7, 8, 9, 11, 12, 13, 14, 15, 17, 18, 19, 21, 22, 23, 25, 27  spoločne s návrhom gestorského výboru schváliť. O bodoch 16, 20, 24, 26 hlasovať osobitne  s  návrhom gestorského výboru schváliť. O bodoch 4, 6, 10 hlasovať spoločne  s návrhom  gestorského výboru neschváliť. Po druhé. Poveril spravodajcu výboru Jozefa Valockého, čiže mňa predniesť v súlade s § 80  zákona č. 350 o rokovacom poriadku spoločnú správu výborov na schôdzi Národnej rady Slovenskej republiky. Ďakujem. Pán predsedajúci, otvorte rozpravu.
Hrnčiar, Andrej, podpredseda NR SR (2016-06-16):
Prerušujem rokovanie o tomto bode programu. Teraz budeme hlasovať o návrhu poslancov, ktorí navrhujú, aby sa voľba člena Správnej rady Ústavu pamäti národa (tlač 149) vykonala tajným hlasovaním. Prosím prezentujme sa a hlasujme. (Hlasovanie.) Prítomných 136, za 82, proti 43, zdržalo sa 11. Konštatujem, že Národná rada schválila tajné hlasovanie. Pristúpime k tajnému hlasovaniu. Svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete, „za“, „proti“, „zdržiavam sa“. Platný je jeden hlasovací lístok, na ktorom je označená alternatíva „za“ najviac u jedného kandidáta. Hlasovací lístok je neplatný, ak nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Pristúpime k vykonaniu tajného hlasovania. (Akt tajného hlasovania.)
Grendel, Gábor, podpredseda NR SR (2020-11-25):
Otváram rozpravu v treťom čítaní a pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú a pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Glváč, Martin, podpredseda NR SR (2019-06-24):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce, či sa chce niekto prihlásiť ústne. Nie je tomu tak. Vyhlasujem rozpravu za skončenú. Navrhovateľka nechce, spravodajkyňa nechce. Prerušujem rokovanie o tomto bode programu. (Reakcie z pléna.) Pán poslanec Heger, poprosím vás, už je to za 20 minút druhýkrát. (Povedané so smiechom.) Budeme pokračovať prvým čítaním o návrhu skupiny poslancov na vydanie zákona, ktorým sa menia, mení zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1483, návrh na jeho pridelenie na prerokovanie výborom je v rozhodnutiach č. 1571 a 1573. Dávam slovo poslancovi Jurajovi Blanárovi, aby za skupinu poslancov návrh zákona uviedol, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov , tlač 1483.)
Bugár, Béla, podpredseda NR SR (2017-10-10):
Na vystúpenie pána poslanca štyria páni poslanci s faktickými. Pán poslanec Mizík.
Plavčan, Peter, minister školstva, vedy, výskumu a športu SR (2016-11-24):
Takisto je to v zásade takmer identická otázka. K tomu len doplním, že takisto ani problematika poberania rodičovského príspevku nepatrí do nášho rezortu, ale v každom prípade som už uviedol, že budeme musieť pri pokračovaní reformy výchovy a vzdelávania v Slovenskej republike uskutočniť medzirezortné konania, v rámci ktorých by sme riešili aj túto problematiku. To znamená, to znamená, aj čo sa týka, nielen oblasť uplatnenia povinných odvodov, ako bolo v predchádzajúcej otázke, ale takisto aj problematiku poberania rodičovského príspevku. To znamená, že budeme musieť riešiť problematiku komplexne v súčinnosti s ostatnými rezortami. Je na to momentálne otvorený priestor, a to práve preto, že máme otvorené pripomienkové konanie k pripravovanej reforme v rámci programu výchovy, národného programu výchovy a vzdelávania. Skončil som, ďakujem pekne.
P. Hrušovský, predseda NR SR: (2004-10-26):
(Hlasovanie.) 136 prítomných, 136 za. Schválili sme návrh. Ďalší návrh.
Podmanický, Ján, poslanec NR SR (2017-09-08):
Ďakujem za slovo. Pán poslanec, ja by som možno len jedno doplnenie povedal. Treba si uvedomiť, že výstavba cestnej infraštruktúry, predovšetkým diaľnic a rýchlostných ciest nie je hádzaním peňazí do nejakého bezodného vreca, hádzaním peňazí do vody. Výstavba diaľnic má významný multiplikačný efekt, hneď v prvej fáze pri výstavbe sa vracia časť takto vynaložených prostriedkov do štátneho rozpočtu formou daní, odvodov, dépeháčky a pod., ale všetci vieme, že tam, kde sa postaví diaľnica, nám okamžite začnú vyrastať firmy malé, väčšie, prichádzajú investori, zvyšuje sa zamestnanosť. Celý takýto región začína v podstate okamžite prosperovať. Mohli sme to vidieť, keď sa stavala D1, ako postupne tá D1 išla, ako nám postupne parametre v tých jednotlivých okresoch, cez ktoré D1 išla, sa nám začali zlepšovať, začala nám klesať nezamestnanosť, začala sa nám zvyšovať produkcia v tých okresoch. Takže výstavba diaľnic nie je hádzaním peňazí do vody. Výstavba diaľnic má významný multiplikačný ekonomický efekt. A naozaj máte pravdu, že môže prísť recesia v kombinácii s tým, že nebudeme mať finančné prostriedky z európskych fondov, tak najlepší nástroj na recesiu je investovať do veľkých infraštrukturálnych projektov a práve tu začíname diskusiu o tom, aby sme si takýto nástroj pripravili. Máme dosť času teraz na to, aby sa ten zákon, ktorý by mal nasledovať po tomto uznesení, aby tam boli zapracované aj všetky tieto vaše požiadavky, aby bol aj prísne transparentný, aby opozícia mala možnosti posudzovať aj verejné obstarávanie. My sa vôbec týmto krokom nebavíme. Naopak, budeme veľmi radi, keď k tomu pristúpite konštruktívne a budete prinášať konštruktívne návrhy.
M. Číž, podpredseda NR SR: (2006-10-17):
Teraz dávam slovo spravodajcovi, ktorého určil navrhnutý gestorský výbor, výbor pre obranu a bezpečnosť, pánovi poslancovi Viliamovi Jasaňovi. Nech sa páči.
Žitňanská, Lucia, poslankyňa NR SR (2012-10-17):
Ďakujem veľmi pekne. Pán poslanec Martvoň, vy veľmi dobre viete, o čom hovorím, a veľmi dobre viete, čo robíte. Nikto vám neberie právo poslaneckej iniciatívy a, samozrejme, že môžete predložiť návrh zákona. Keď predložíte návrh zákona, tak sa môže rozvinúť debata o tom, či drobný spor má mať hodnotu 500 alebo 1000 eur. To znamená, je to normálne predmetom verejnej debaty a na základe toho môžeme robiť kvalifikované rozhodnutie. Legislatívne pravidlá a pravidlá predkladania návrhov zákonov majú svoj zmysel, lebo len v zodpovednej debate môže vzniknúť aj kvalitný zákon. A my sme platení za kvalitné zákony, nie za to, aby ste plnili, plnili úlohy, ktoré dostanete na ministerstve spravodlivosti, keď si niekto na ministerstve spravodlivosti zmyslí, že by niečo bolo dobré prilepiť k zákonu, ktorý je prerokovaný v parlamente, pretože to niekto práve teraz potrebuje. Ďakujem veľmi pekne.
Hlina, Alojz, poslanec NR SR (2024-05-15):
Ale však, ale teraz... (Výkriky z pléna.) Ale ide mi, ale, pán zastupujúci pán predseda, ale naozaj, však to je ustanovenie, v prechodnom ustanovení, že kto poveruje, hej? A ja som len v tomto kontexte to vnímal. Nebuďte taký citlivý na to, že, myslím, že úplne vecne, ale dobre. Končím tým, že toto aby ľudia chápali, že o čo ide. Ide o to, že RTVS proste chcú, chcú ovládnuť. Chcú z nej urobiť politický orgán. Viete, súkromník si spraví nejakú televíziu, preberie za ňu zodpovednosť, možno niečo na nej zarobí, hej, ale SMER, HLAS a SNS nedokáže nič. Oni dokážu len politicky ovládnuť, hej, a zneužívať. Takže celý zmysel je o tom, že proste oni idú ovládnuť slovenskú televíziu a slovenský rozhlas a idú ho ovládnuť na šesť rokov. Tých šesť rokov sa nebude dať tým hýbať, lebo tá rada, ktorá sa vytvorí, bude zvolená v tomto, s týmito ľuďmi, vy budete za to hlasovať a neviete ich odvolať. Neni tá šanca ich odvolať. Jedine ich viete odvolať vtedy, keď ukradne televízor, chytia ho pri tom televízore a on sa prizná a dostane trestný rozkaz, čiže bude mať úmyselný trestný čin. Vtedy ho viete odvolať. Ináč ho neviete odvolať. Čiže šesť rokov tu s tými ľuďmi budeme. Šesť rokov tu budú ovládať tú RTVS. Oni si budú kočírovať toho svojho riaditeľa tak, ako potrebujú. Vy si budete. Váš politický orgán. A ešte tí ľudia budú môcť hovoriť v prospech politickej strany, nebude to problém. Doteraz to bol, odteraz to už nebude problém. Čiže kľudne môžu odorovať za, alebo chváliť, neviem čo všetko, SMER, HLAS, SNS, podľa toho ako, ako si to podelíte. Nič ste nevytvorili, nikdy ste nič nedokázali vytvoriť, len viete to, čo ešte zostalo, nejaké reziduálne zbytky, to si nejakým spôsobom osvojiť, prisvojiť a svojím spôsobom takto karpatsko-socialisticky sprivatizovať a teraz sa chystáte na RTVS. Politicky ovládnuť a zneužívať RTVS. O to ide v tomto prípade. Ďakujem pekne. (Potlesk.)
Pellegrini, Peter, predseda NR SR (2023-11-15):
Pán poslanec Muňko.
Paška, Pavol, predseda NR SR (2014-10-30):
Pani poslankyňa Mezenská.
P. Paška, predseda NR SR: (2008-12-09):
(Hlasovanie.) 123 prítomných, 51 za, 72 proti. (Potlesk.) Konštatujem, že Národná rada Slovenskej republiky nevyslovila nedôveru pánovi ministrovi Janušekovi. Ďakujem vám, dámy a páni, za účasť a vyhlasujem 31. schôdzu za skončenú. Vážené pani poslankyne, páni poslanci, týmto sme ukončili náš pracovný rok, rok 2008. Chcem vám všetkým poďakovať za spoluprácu, zaželať pekné, príjemné sviatky, trocha oddychu, príjemný pocit z blízkych, z rodiny a dúfam, že budúci rok sa opäť stretneme, aby sme naplnili naše poslanie, na ktoré sme dostali mandát od ľudí na Slovensku. Pekné sviatky, všetko dobré do nového roka. Dovidenia. (Rokovanie 31. schôdze NR SR sa skončilo o 19.37 hodine.)
Hrnčiar, Andrej, podpredseda NR SR (2017-04-07):
Pán poslanec Baránik.
M. Číž, podpredseda NR SR: (2008-07-01):
Teraz vystúpi v rozprave Alexander Slafkovský, pripraví sa pani poslankyňa Mušková.
Pfundtner, Edita, poslankyňa NR SR (2011-06-02):
K bodu č. 2 tohto pozmeňujúceho návrhu uvádzam, že z dôvodu, že bol schválený 2. bod spoločnej správy, o tomto bode nebudeme hlasovať.
Kočiš, Eduard, poslanec NR SR (2021-11-02):
Veľmi pekne ďakujem za slovo, pán predsedajúci. S časťou, Stanko, tvojho vystúpenia môžem súhlasiť, s časťou zase nemôžem súhlasiť. Predbehol ma už Miro Suja a musím to len zopakovať. Naozaj nie je hanbou, ak náš blízky sused, v tomto prípade je to Maďarská republika, podporuje občanov maďarskej národnosti, ktorí žijú na území Slovenskej republiky. Absolútne to nemôžem nejakým spôsobom odsudzovať, pokiaľ je to v nejakých únosných medziach a je to v určitých bariérach, ktoré nejakým spôsobom neohrozujú samostatnosť alebo nejakú prirodzenú štruktúru slovenského národa. Všetci príslušníci národnostných menšín, nech budú akékoľvek národnostné menšiny, sú pevnou súčasťou slovenského národa, to je tiež ďalší holý fakt a všetci títo príslušníci národnostných menšín vytvárajú buď nejaké hodnoty, alebo sa nejakým spôsobom zapájajú do priameho fungovania štátu, pokiaľ im to ich vedomosti a schopnosti dovoľujú. Čiže naozaj vziať si príklad z dobrého je viac ako dobré, ale robiť niečo zlé na úkor toho, že chceme podporovať niekoho na úkor niekoho, nie je príliš vhodné. Takže v tomto prípade, kde to asi takto akceptujem a beriem, že pri poslednom sčítaní ľudu v roku 2011 bolo príslušníkov maďarskej národnostnej menšiny viac ako, o 5 % viac, ako bol súčet všetkých národnostných menšín na Slovensku. To sú čísla, ktoré nepustia, ale zároveň budem trvať na tom a tvrdiť stále to isté, že pokiaľ chceme zvýhodňovať jednu národnostnú menšinu nad všetky ostatné národnostné menšiny, tak v tomto bude mať každý jeden predkladateľ takéhoto návrhu v mojej osobe veľkého oponenta, čiže s týmto nemôžem súhlasiť. Ale podpora národnostných menšín je dôležitá, ale vždy rovna... (Prerušenie vystúpenia časomerom.)
Kubánek, Stanislav, poslanec NR SR (2014-05-29):
Pán predseda, dajte hlasovať o bode 39 zo spoločnej správy s odporúčaním gestorského výboru schváliť. Upozorňujem, že pán poslanec Beblavý predložil po prerokovaní s navrhovateľom návrh na iné riešenie.
Kočiš, Eduard, poslanec NR SR (2020-07-08):
Ďakujem pekne za slovo, pán predsedajúci. Pán poslanec Hajšel, kritizoval ste pomoc Ruska a Číny v čase koronakrízy a nabádate, aby Európska únia mala väčšiu chuť pomáhať sama sebe. Ja sa však pýtam, kde by bola Európska únia, ak by Rusko a Čína tejto chorej Európskej únii nepomáhali? Pán poslanec Pollák, ospevoval ste ekonomický zázrak zlodeja par excellence pána Mikloša, ktorý podľa vás Slovensko zachránil pred ekonomickým kolapsom. Podľa mňa to je čistá zvrátenosť, čo ste tu rozprával. Pán poslanec Šimečka, kritika Orbána, ktorú ste doteraz tak vehementne kritizoval a prezentoval, je podľa vás niečo zlé. Ale naopak, takto má vyzerať ochrana svojho národa a takto sa má politik správať k svojmu národu. Nie tak, ako to robíte vy, ktorý nezastávate slovenské záujmy v Bruseli. Pani poslankyňa Nicholsonová, súhlasím, že prepojenie trhu práce a vzdelávania a aj digitalizácia je veľmi dôležité. Lenže prepojenie trhu práce a vzdelávania sme tu už mali, len vlády, ktoré tu vládli predtým, to zrušili. Pán poslanec Bilčík, korupcia a prostredníctvom programového vyhlásenia vlády je riešenie, je síce jedna veľmi krásna vec, ale nemyslím si, že táto vláda to momentálne vykonáva a bude to zvládať. Kritizovali ste Poľsko, Maďarsko, Českú republiku, ako sa správajú zle, nedemokraticky. Nie je to môj názor. Pán poslanec Hojsík, prezentoval ste sa naozaj ako úplný fanatik, ktorý tu prezentoval svoju osobu a počúvať vás mi bolo z toho naozaj veľmi zle. Pani poslankyňa Lexmann, áno, požičiavame si 750 mld., ktoré nie sú ničím kryté. Čo s tým? Pán poslanec Wiečik, Wiezik, udržateľnosť, biodiverzita, obnoviteľné zdroje energií. Áno, všetko je v poriadku, len na strechy domov patria tie panely z tých polí. Ďakujem pekne.
Luščíková, Darina, poslankyňa NR SR (2024-01-16):
Ďakujem pekne za slovo. Pán Pročko tu spomínal nebezpečenstvo prílepkov a keďže nemôžeme naozaj ignorovať technologický pokrok, tak ma celkom zaujímalo, čo hovorí umelá inteligencia o nebezpečenstve prílepkov, takže budem čítať. Všeobecne platí, že prílepky k zákonom môžu byť označené ako rôzne dodatky, pozmeňujúce a doplňujúce návrhy alebo iné legislatívne opatrenia, ktoré môžu byť pripojené k existujúcim zákonom. Existuje však potenciálne nebezpečenstvo, ak tieto prílepky nie sú jasné, jednoznačné alebo ak dochádza k ich zneužívaniu. Niektoré možné nebezpečenstvá spojené s prílepkami k zákonom, môžu zahŕňať zamiešanie s jasným zákonodarstvom. Prílepky môžu pridávať nové ustanovenia alebo meniť existujúce, čo môže viesť k zmätku a nejednoznačnosti v legislatívnom texte. Po druhé, zneužívanie. Niekedy sa prílepky môžu vložiť s cieľom dosiahnuť skryté agendy alebo manipuláciu so zákonom v prospech určitej skupiny ľudí alebo organizácii. Po tretie, zvýšenie byrokracie. Ak sa prílepky často pridávajú bez jasného zámeru alebo sa nedodržiava postup pri tvorbe legislatívy, môže to viesť k neefektívnosti a zvýšeniu byrokracie. Po štvrté, zmena základných práv a slobôd. Ak sú prílepky nedostatočne preskúmané a nezvážené, môžu viesť k zmenám v základných právach a slobodách občanov bez dostatočnej demokratickej kontroly. To znamená, že aj umelá inteligencia má dosť informácií o tom, ako sa zneužívajú prílepky a ako naozaj je nebezpečné tieto prílepky využívať. Preto je dôležité, aby sa prílepky k zákonom pridávali transparentne s dostatočným verejným vstupom, aby boli ich dôsledky starostlivo preskúmavané pred ich schválením. Ak existujú obavy o nebezpečenstvo, je dôležité, aby občania, právni experti a iné zainteresované strany mohli vyjadriť svoje stanoviská a vyjadriť svoje obavy. Takže odporúčam koalícii, aby začali využívať trošku aj umelú inteligenciu. Ďakujem.
Zmajkovičová, Renáta, podpredsedníčka NR SR (2014-05-30):
Ďakujem, pán predseda. Teraz dávam slovo podpredsedovi Národnej rady Jánovi Figeľovi, aby návrh ústavného zákona pod tlačou 891 odôvodnil. Nech sa páči, pán podpredseda.
Ledecký, Vladimír, poslanec NR SR (2023-06-15):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.